**Copilăria**

Nume : Mandragiu

Prenume : Mihai

Clasa : a - 6 - a

Şcoala : Colegiul Naţional de Informatică Tudor Vianu

Cadru didactic : Delia Monica Georgescu

Ce este copilăria? Copilăria este una dintre cele mai frumoase perioade ale vieţii unui om. Este ca o minge sau ca o jucărie de care nu te mai plictiseşti, dar pe care trebuie să o laşi deoparte la un moment dat pentru a te maturiza şi pentru a întâmpina viaţa de adult. Copilăria este o vârstă la care imaginaţia nu are limite, la care jocurile sunt fără număr, pline de şotii şi de creativitate. Este ca o poveste magică, o poveste în care fericirea dăinuie peste tot, o poveste despre creativitate, despre sinceritate şi fantezie, fiind una dintre singurele etape din viaţa în care ne bucurăm cu adevărat de tot ceea ce avem şi în care trăim totul la maxim. Fiecare om, după ce trece de copilărie, îşi aduce aminte, cu o bucurie tristă în suflet, momentele frumoase ale copilăriei, năzbâtiile şi farsele făcute, jocurile inventate care aduceau mare plăcere şi, cel mai important, momentele petrecute alături de familie şi de prieteni, momente care nu pot fi uitate niciodată.

Orice persoană, cât timp a fost copil, s-a jucat nenumărate jocuri în aer liber. Aceste jocuri reprezintă o importantă parte din viaţa fiecărui om, lăsând urme pe suflet şi amintiri fericite. Jocurile precum Leapşa, Şotron, „De-a v-aţi ascunselea”, Baba oarba, Fazan, deşi sunt jocuri inventate cu mulţi ani în urmă, încă sunt jucate de către mulţi copii. Când eram la grădiniţă, îmi făcea plăcere să îmi petrec majoritatea timpului liber jucând aceste jocuri alături de prietenii mei timp de ore întregi. În prezent, majoritatea copiilor uită complet de aceste jocuri şi se îndreaptă spre jocurile virtuale, cele de pe calculator, lăsând astfel în urmă jocurile care implică imaginaţia şi creativitatea.

Pe lângă jocuri, basmele au făcut şi încă fac o mare parte din frumuseţea copilăriei, acestea fiind nişte uşi către o lume magică, în care poţi visa şi creea tot ceea ce îţi doreşte inima, o lume în care aventurile şi joaca nu au limite. Opera literară „Amintiri din copilărie” de Ion Creangă descrie copilăria faimosului scriitor român, o copilărie plină de şotii şi de năzbâtii, de aventuri care unele te ţin cu sufletul la gură, de jocuri care stimulau creativitatea copiilor din sat şi multe alte activităţi care ne arată splendoarea copilăriei. Când eram mai mic, eu şi cu sora mea ne adunam cu mama noastră pe canapea înainte de culcare pentru a ne citi o poveste, o poveste care urma să ne făcă să visăm, o poveste care avea totul, de la acţiune, până la faze comice, care ne făceau să surâdem din când în când.

Cele mai importante persoane care fac parte din viaţa copiilor sunt, pe lângă părinţi, bunicii. Când eram mai mic, în fiecare an îmi făcea mare plăcere să merg la casa de la ţară a buncilor mei, pentru a-mi petrece mare parte din vacanţa de vară acolo, unde să merg în excursii, să vizitez locuri noi şi să mă joc cu verişorii mei. De-a lungul copilăriei, ai parte de momente frumoase alături de bunici, dar, pe măsură ce creşti, cel mai probabil nu vei mai putea avea posibilitatea de-ai visita, sau chiar de-ai mai vedea. De aceea bunicii joacă un rol foarte important în copilăria nepoţilor lor.

Copilăria este etapa vieţii în care cu toţii învăţăm despre ce este bine şi ce este rău şi despre ce înseamnă să fii om cu adevărt, etapa în care învăţăm din ce în ce mai multe despre lumea înconjurătoare şi persoanele din viaţa noastră de zi cu zi.