Dl. Goe

- De I.L. Caragiale –

Pentru a nu mai rămâne repetent, mam’mare, mamiţica şi tanti Miţa îi promiseră lui Goe să-l ducă în Bucureşti de 10 Mai.

Ajunşi la gară, D. Goe, îmbrăcat într-un costum de marinar, cu o pălărie de paie în care era înfipt biletul, era foarte impacient. Când trenul a sosit, Goe, mam’mare, mamiţica şi tanti Miţa s-au urcat în tren şi trenul a pornit mai departe. Cu bunăvoinţa unor tineri politicoşi, mam’mare, mamiţica şi Tanti Miţa şi-au găsit nişte locuri în trenul care era plin. D. Goe nu a vrut să stea în cupeu şi a mers în coridorul trenului, cu bărbaţii. Deoarece tânărul Goe era neastâmpărat, acesta şi-a scos capul pe geam şi pălăria i-a zburat de pe cap cu tot cu biletul de tren. Goe a ţipat ca din gură de şarpe, iar conductorul a intrat să ceară biletele. Cucoanele i-au arătat biletele şi au încercat să îi explice de ce Goe nu avea bilet. Într-un final, ca să nu fie dat jos din tren, cucoanele au luat un alt bilet pentru Goe. Când trenul a pornit, din clătinătura vagonului, Goe a căzut şi s-a lovit cu nasul de clanţa uşii de la cupeu.

Peste câteva minute, Goe a ieşit din nou în coridor. Cucoanele au stat la taclale, iar când mam’mare s-a ridicat să vadă ce făcea băiatul, Goe nu era nicăieri. Speriate, cucoanele au început să ţipe. Dar, deodată, s-a auzit un zgomot de la uşa compartimentului unde nu a intrat decât o persoană, acela fiind Goe, care nu putea să iasă din compartiment. În sfârşit, a venit conductorul şi l-a eliberat pe Goe din compartiment, iar trenul şi-a urmat drumul către Buftea. Dar pe la kilometrul 24 s-a auzit un şuier, apoi semnalul de alarmă şi trenul s-a oprit în loc. Pasagerii, speriaţi, au sărit la ferestre, pe scări, la uşi, dar nu s-a ştiut cine a tras semnalul de alarmă. Conductorii au cercetat toate vaganele să vadă unde a fost tras semnalul de alarmă, şi, ciudat, semnalul de alarmă a fost tras în compartimentul unde a zburat pălăria lui Goe, dar nu s-a ştiut cine l-a tras. Într-un final, trenul a pornit şi a ajuns la Bucureşti cu o întârziere de câteva minute.