După ce d’Artagnan se întoarce din călătoria sa către Londra de la ducele de Buckingham, îi returnează Annei de Austria colierul de diamante.

La Paris are loc balul Merlaison, unde participă cei mai înstăriţi oameni din Franţa. La bal, cardinalul observă ca regina poartă colierul său de diamante întreg, din care nu lipseşte niciun diamant. Cardinalul, plin de furie, observă că planul lui de răzbunare fusese dejucat. La balul Merlaison participă şi d’Artagnan, care se întâlneşe cu doamna Bonacieux, care îi face semn să o urmeze. Doamna Bonacieux îl duce într-un cabinet, unde îşi face apariţia mâna reginei. Aceasta îi dă lui d’Artagnan un inel, semn de mulţumire pentru serviciile aduse. Când iese din acel cabinet, doamna Bonacieux îi dă întâlnire lui d’Artagnan la ora zece la Saint-Cloud. La ora zece, d’Artagnan ajunge la Saint-Cloud, locul stabilit, dar doamna Bonacieux nu mai ajunge. Panicat, d’Artagnan îl întreabă pe un bătrân dacă o văzuse pe doamna Bonacieux. Acesta îi spune că o femeie fusese răpită de mai mulţi oameni ai cardinalului, printre care şi domnul Bonacieux. Când se întoarce acasă, d’Artagnan îi dă de veste lui Planchet, valetul său, că vor pleca după Porthos, Athos şi Aramis, care rămăseseră în urmă de-a lungul călătoriei către Londra. D’Artagnan îl găseşte pe Porthos rănit la hanul „Marele Saint Martin”, plin până peste cap de datorii, pe Aramis îl găseşte într-un han din Creve-Coeur, împreună cu doi preoţi, gândindu-se serios la teza sa pentru examenul de dinaintea intrării în rândurile preoţimii şi pe Athos beat. Cât timp a stat de vorbă cu Athos, muschetarul îi povesteşte despre fosta sa soţie, pe care o spânzurase şi o părăsise cu mulţi ani în urmă. D’Artagnan îşi aduce înapoi prietenii la Paris, unde fiecare primeşte o scrisoare care îi anunţă că regele hotărâse să pornească un război împotriva Angliei la data de 1 mai şi că trebuie să îşi pregătească echipamentul. Deoarece cei patru prieteni, neavând suficienţi bani pentru un echipament ca lumea, pornesc în căutare de echipament. Porthos face rost de echipament de la doamna Coquenard, soţia unui procuror, Aramis primeşte bani de la doamna de Chevreuse, iar Athos şi d’Artagnan vând inelul de la regină, obţinând astfel o sumă frumuşică de bani, pe care o împart. Astfel, cei patru fac rost de echipament, fără a depune prea mult efort.

Înainte de începerea războiului, d’Artagnan, Athos, Porthos şi Aramis se duelează cu ducele de Winter şi cu prietenii săi. D’Artagnan şi prietenii lui ies învingători, alegând să-i cruţe pe englezi. Pentru a le răsplăti bunătatea, contele de Winter îi face cunoştinţă lui d’Artagnan cu Milady. D’Artagnan, care încearcă să îi afle rolul lui Milady la curte, descoperă că aceasta este fosta soţie a lui Athos. Milady jură să se răzbune pe d’Artagnan, dar totodată şi pe Athos.

În timpul asediului cetăţii La Rochelle, Milady trimite două iscoade pentru a-l omorî pe d’Artagnan, dar după ce acesta scapă cu viaţă, Milady încearcă să-l otrăvească, dar şi de data aceasta d’Artagnan scapă ca prin urechile acului.

Într-o seară, Athos, Porthos şi Aramis se plimbau călare, când, deodată, dau de Eminenţa Sa, cardinalul. Acesta îi roagă să-l urmeze şi se îndreaptă către hanul „Porumbarul Roşu”, de unde veneau cei trei muschetari. Acolo, Eminenţa Sa le dă o cameră muschetarilo şi urcă la etaj într-o altă cameră, unde se afla Milady. Athos, Porthos şi Aramis, curioşi ascultă conversaţia cardinalului cu Milady prin burlanul sobei. Aceştia doi unelteau împotriva lui d’Artagnan. Cardinalul îi cere lui Milady să se ducă până la Londra sub acoperie, pentru a-l ameninţa cu regina pe ducele de Buckingham să se predea, iar în schimb, Eminenţa Sa îi promite lui Milady că o va ajuta să se răzbune pe d’Artagnan şi pe Athos. Cei trei să hotărăsc să îl anunţe pe d’Artagnan cât mai repede în legătură cu cele auzite.